2 klagte van aanranding nou teen eienaar van Ninnie's Neurons | Maroela Media
2 klagte van aanranding nou teen eienaar van Ninnie's Neurons
Janine Edwards, eienaar van Ninnie's Neurons-kleuterskool in Carletonville tydens 'n vorige hofverskyning. (Foto: Simphiwe Mbokazi/African News Agency/ANA)
Janine Edwards, die eienaar van Ninnie's Neurons-kleuterskool in Carletonville aan die Wes-Rand, word nou deur twee aanklagte van aanranding in die gesig gestaar.
Edwards het Vrydag in die distrikshof in Carletonville verskyn waar die saak teen haar tot 11 Oktober uitgestel is. Die saak sal dán in die streekshof aangehoor word.
Phindi Mjonondwane, woordvoerder van die NVG, het dié inligting aan Maroela Media bevestig.
Maroela Media het vroeër berig verskeie video's het in April vanjaar opslae gemaak waarin Nellie Senwametsi, 'n werknemer by die kleuterskool, kleuters bydam.
Senwametsi slaan in een van die video's 'n dogtertjie herhaaldelik oor haar kop en op die boude. Die kleuter het vermoedelik op 'n plastiekstoeltjie en -tafeltjie opgegooi waarna die onderwyseres haar dwing om dit skoon te maak en dan herhaaldelik bydam.
Ouers het daarna Edwards daarvan beskuldig dat sy die mishandeling versteek het.
Volgens Mjonondwane sal Senwametsi ook op 11 Oktober in die hof verskyn op vyf aanklagte van aanranding. Haar saak is reeds 'n paar keer vantevore uitgestel. Sy is ook by een van haar hofverskynings in Junie, ná die hofverrigtinge, aangerand.
Die twee vroue is afsonderlik aangekla.
Carletonville-kleuterskool In die nuus
7 dood in 2 Oos-Kaapse ongelukke
Meghan bring hulde aan Uyinene
Te erg om na te kyk.
Tania Heyns, 'n gratis klein taallessie.
Sy word nie deur aanklagte in die gesig gestaar nie.
Sy staar aanklagte in die gesig.
Die berig en hoofopskrif pas nie. Volgens die berig is die eienares nie van aanranding aangekla nie, maar dat sy dit nie aangemeld het nie.
die swart vrou het n wit kind geslaan. is dit ook aanranding, of is dit n regverdige "terugkry vir apartheid" waarvan niks sal kom n ie.
ons weet tog almal dat 2 stelle reels in SA geld…
Hoekom is die persoon wat die video geneem het nie ook aangekla nie? Hy/sy het niks gedoen om die aandag sing te stop nie.